**Pressemelding**

24. juni 2016

**Stor interesse for VR briller!**

**I disse dager lanserer Komplett HTC VIVE VR (Virtual Reality). Mange har forhåndsbestilt, og interessen er stor. En ny verden for blant annet gamere har åpnet seg, og VR vil endre måten vi spiller på.**

**-** Utviklingen av VR har pågått i mange år, og endelig har sluttproduktene på VR-fronten kommet for salg til privatmarkedet, sier Lene Iren Oen, kommersiell direktør i Komplett. Mange nordmenn har fått en forsmak på VR ved å teste Google Cardboard-briller som man putter i mobiltelefonen, men det som kommer på markedet nå, gir en helt annen opplevelse.

HTC VIVE VR gir brukeren en ekte følelse av å være en del av det man ser. Modellene krever en forholdsvis kraftig PC for å kunne utnyttes for fullt. Kostnaden for en egnet gamer PC spesifisert av VR-produsentene beløper seg fra kr 10 000. Skjermkortprodusentene og spillbransjen satser stort for å tilpasse seg VR-teknologien, og vi vil se at også flere aktører i det profesjonelle markedet vil ta teknologien i bruk.

- Våre kunder er kjernemålgruppen for disse produktene, men allikevel er vi overrasket over hvor stor responsen er. I oktober lanserer PlayStation VR som vil koste halvparten at modellene som er i markedet nå. Imidlertid begrenser disse seg kun til bruk for PlayStation. Jeg tipper at VR vil stå høyt på ønskelisten til jul, sier Lene Iren Oen.

**For mer informasjon kontakt:**

Lene Iren Oen, kommersiell direktør i Komplett Group: 90 83 29 55

**Komplett Group**

Komplett Group er Nordens største netthandelsaktør med 17 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)